./data/stoa0275/stoa007/stoa0275.stoa007.opp-lat1.xml
Tertullian
Ceterum ut alia evangelia non interponam, quaenativitate dominica fidem confirmant, sufficit eum qui nasci habebatex virgine ab ipso annuntiari angelo filium dei determinatum Spiritus dei superveniet in te, et virtus altissimi obumbrabit te: propterea quod nascetur ex te sanctum, vocabitur filius dei  Volentquidem et hic argumentari, sed veritas praevalebit  Nempe,inquiunt, filius dei deus est, et virtus altissimi altissimus est  Necpudet illos inicere quod, si esset, scriptum fuisset  Quem enimverebatur, ut non aperte pronuntiaret, Deus superveniet, et altissimusobumbrabit te? Dicens autem, Spiritus dei, etsi spiritusdei, tamen non directo deum nominans portionem totius intellegivoluit, quae cessura erat in filii nomen  Hic spiritus dei idem eritsermo  Sicut enim Ioanne dicente, Sermo caro factus est, spiritum quoque intellegimus in mentione sermonis, ita et hic sermonemquoque agnoscimus in nomine spiritus  Nam et spiritus substantiaest sermonis, et sermo operatio spiritus, et duo unum sunt Ceterum alium Ioannes profitebitur carnem factum, alium angeluscarnem futurum, si non et spiritus sermo est, et sermo spiritus Sicut ergo sermo dei non est ipse cuius est, ita nec spiritus, etsi deus dictus est, non tamen ipse est cuius est dictus  Nullares alicuius ipsa est cuius est  Plane cum quid ex ipso est, etsic eius est, dum ex ipso sit, potest tale quid esse quale et ipseex quo est et cuius est  Et ideo spiritus deus, et sermo deus,quia ex deo, non tamen ipse ex quo est  Quod deus dei, tanquamsubstantiva res, non erit ipse deus, sed hactenus deus,qua ex ipsius dei substantia, qua et substantiva res est, etut portio aliqua totius  Multo magis virtus altissimi non erit ipsealtissimus, quia nec substantiva res est, quod est spiritus, sicutnec sapientia, nec providentia; et haec enim substantiae non sunt,sed accidentia uniuscuiusque substantiae  Virtus spiritui accidit,nec ipsa erit spiritus  His itaque rebus, quodcunque sunt, spiritudei et sermone et virtute, conlatis in virginem, quod de eanascitur, filius dei est  Hoc se et in istis evangeliis ipse testatur statim a puero  Non scitis, inquit, quod in patris mei me esse oportet? Hoc et satanas eum in temptationibus novit: Si filius dei es  Hoc et exinde daemonia confitentur: Scimus qui sis, filius dei  Patrem et ipse adorat  Christum se dei a Petro agnitum non negat  Insultans in spiritu ad patrem, Confiteor, inquit, tibipater, quod absconderis haec a sapientibus  Hic quoque patrem nemini notum nisi filio affirmat, et patris filium confessurumconfessores et negaturum negatores suos apud patrem, inducensparabolam filii, non patris, in vineam missi post aliquot servos, et occisi a malis rusticis, et a patre defensi, ignorans et ipse diemet horam ultimam soli patri notam, disponens regnum discipulis, quomodo et sibi dispositum dicit a patre, habens potestatem legiones angelorum postulandi ad auxilium a patre si vellet, exclamans quod se deus reliquisset, in patris manibus spiritum ponens, etpost resurrectionem spondens missurum se discipulis promissionem patris, et novissime mandans ut tinguerent in patrem et filium etspiritum sanctum, non in unum  Nam nec semel, sed ter, adsingula nomina in personas singulas tinguimur